Цу сагаг ладийг1а Иракълас амар дар (ший лаьшка): « Д1ат1адахе хьажал цунга сумат ваьв из е ваьвац». Уж хьажар цунга, Иракълег аьлар цара сумат ваь ва из, т1аккха Иракъле волавелар цунга хаттараш де 1арбех. Хьавайта саго аьлар: «Шоажа ба сумат беж». Цунга ладийг1а Иракълес аьлар: «Хьанза паччахьалкхе царга хургъя». Т1аккха Иракълас каьхат яьздар Руме вола ший новкъостаг, из вар 1илам ховш укхан ховр, цулт1ехьг1а из Хьимсе вахар, цига сабар дар цо, шийга каьхат юхдаллалца, цу яьздо, ше 1а яхаш долча хьама т1ехь ва, пайхамар (Даьлера салот салам- моаршал халда цуна) гучаваьнна халар, из бокъонца пайхамар халар ч1оаг1а деш. Цулт1ехьаг1а Иракълас Румер кертера бола нах бийхар ше г1алачохь, уж гулбенача хана, на1араш д1акъовла аьлар цо. Т1акхха аьлар цо: «Ва римланаш» нагахь санна шо т1акъе, нийсдала безам болаш дале, шоан шей паччахьалкхе йисар дезаш дале, цу пайхамара бай1ат е!». Из къамаьл шоашта хьахазача, на1араш йолача оаг1арахь д1абахар уж, аькха вирашт тара болаш, амма на1араш къайла латташ б1аргаяйра цана. Кхетадар цо, ше дувцар цан цадезарг, дог дилар цо, цар им диллара, хьабеха аьлар цо уж, уж хьабаьхкача, аьлар цо: « Бокъонца, аз из алар дар, шо зе аьнна, оаш шей дина мишта ч1оаг1а леладо, хьанза кхийтар со!» Т1аккха цара цуна сужуд дар, цуна раьза халар, Иракъли т1еххьера болха иштта чакхбаьлар»[51].